Hugograd

Hugograd er den største byen på kontinentet Correaum og hovedstaden av Boreas. Byen har et folkevalgt parlamentarisk styre og styres av ett byråd som ledes erkeprovosten, **Noémie Lisette Hidalgo**. Nasjonen i sin helhet er et fungerende monarki og ledes av en monark fra châteauet, **Palais D'Hugo**, hvor det er nå **Høykonge Hugo XII** som sitter på tronen.

Hovedstaden har rundt 440 000 innbyggere og er delt inn i tre større distrikter: nordøst for bymuren ligger L'eau, innenfor bymuren ligger Gamlebyen og sydvest for bymuren ligger Champ de Blé. Gamlebyen er der de fleste adelsfamiliene har sine villaer og det mest ettertraktede strøket er den nordvestlige delen av Gamlebyen.

Arkitekturen til byen er nokså tradisjonell med inspirasjon fra viktoriansk- og gotisk arkitektur. Etter flere bybranner er man lovpålagt å bygge primært i stein, som har ført til robuste byggverk som strekker seg flere etasjer, og noen av de høyeste byggene nærmere sentrum strekker seg over 80 meter opp mot himmelen og kan skryte av hele 20 etasjer! Flere av disse høye byggene har vertikale hager langs fasaden og små parker på taket, som stelles av private husdruider. Noen av de mer velstående familiene har ikke valgt å bygge på husets fasade, men ansatt begavede magikere til å utvide potensialet til bygget med interdimensjonale løsninger.

Etter en spesielt hard vinter noen tiår før Skjebnenatten har byrådet hatt en fast gruppe med godt betalte druider til å jobbe daglig med agrikultur og passe på at hele byens befolkning har nok mat til en hver tid.

### Steder i Hugograd

#### Decatoriet

Hovedkvarteret til Konføderasjonen av Correaum. Her styres konføderasjonen av **Decateriatet,** hvor hver av de ti medlemsnasjonene sender en folkevalgt representant. Bygget er nesten sirkulert, men det er bygget som et stort dekagon, det er bygget i hvit marmor fra Gallunia, med koppertak fra Xolran. Hver nasjon har sin fløy, med private kontorer og inngang. De offisielle forsamlingene skjer midt i midten av bygget hvor den tikantede **Decasalen** er plassert, det politiske hjertet av konføderasjonen.

#### Palais D'Hugo

Palais D'Hugo er châteauet til kongehuset i Boreas, det er et enormt slott bygget i hard blågranitt/kamnigranitt fra Kamniskogen og dekket med takstein laget med leire fra Cótsud og lapis fra Insul, som viser kongefamiliens ikoniske blåfarge. Nå er det **Høykonge Hugo XII** som sitter på tronen og styrer riket. Slottet har stått siden **Hugo den første,** fikk bygget det for 572 år siden da Boreas ble samlet som ett rike, nå vedlikeholdes det med hjelp av arkaniske runer og foryngende magi. Kongens livgarde, **Stasatel**, bruker også denne formen for arkaniske runer i deres rustninger og våpen.

Under den årlige statsledersamlingen i Decatoriet åpner kongehuset ballsalen sin opp for en stor festmiddag for alle statslederne i konføderasjonen.

#### Parc du Mausolée

Den største grønne lungen i Hugograd det er også her kongehuset har sitt mausoleum hvor kongefamilien blir gravlagt. Parken vedlikeholdes av prester av **Vida**, mens **Det kongelige mausoleum** vedlikeholdes av prester **Dime**. Høykongene kan også komme hit for å rådføre seg med sine avdøde familiemedlemmer gjennom den guddommelige magien til Høypresten av Dime.